Br: 09-322/21-upI-92/3 29.11.2021. godine

Sekretarijat za uređenje prostora, rješavajući po zahtjevu nosioca projekta „Adriatic Marinas“ doo iz Tivta, Obala bb, u postupku odlučivanja o potrebi izrade elaborata o procjeni uticaja na životnu sredinu za infrastrukturu naselja Porto Montenegro - etapa A, faza I na dijelu urbanističke parcele 2-25, na kat.parceli br.551/17, u zahvatu Izmjena i dopuna Državne studije lokacije „Arsenal“, opština Tivat, a na osnovu člana 14 Zakona o procjeni uticaja na životnu sredinu („Sl.list CG“, br. 75/18), članova 18 i 46 stav Zakona o upravnom postupku („Sl.list CG“, br. 56/14, 20/15, 40/16 i 37/17), te člana 7 stav 1 tačka 1 Odluke o organizaciji i načinu rada lokalne uprave Opštine Tivat („Sl.list CG-opštinski propisi“, br. 40/20, 01/21), donosi:

**R J E Š E NJ E**

I – **Utvrđuje** se da **nije** **potrebna izrada elaborata o procjeni uticaja na životnu sredinu** za infrastrukturu naselja Porto Montenegro - etapa A, faza I na dijelu urbanističke parcele 2-25, na kat.parceli br.551/17, u zahvatu Izmjena i dopuna Državne studije lokacije „Arsenal“, opština Tivat.

II – Nosilac projekta „Adriatic Marinas“ doo iz Tivta, je dužan da tokom izvođenja i funkcionisanja predmetnog projekta, kao i u slučaju akcidenta, primjene

i mjere za sprečavanje, smanjenje ili otklanjanje štetnih uticaja na životnu sredinu, i to:

* Da se tokom izvođenja projekta pridržava mjera privremenog ograničenja utvrđenog Zakonom o zaštiti od buke u životnoj sredini („Službeni list RCG“, broj 45/06, 01/14, 02/18), odnosno Odlukom o utvrđivanju akustičkih zona na teritoriji Opštine Tivat („Sl.list CG - opštinski propisi", broj 43/17);
* Da se realizuju sve mjere navedene u Dokumentaciji za odlučivanje o potrebi izrade elaborata o procjeni uticaja na životnu sredinu, broj 09-322/21-upI-92 od 12.11.2021. godine.

III – Nosilac projekta „Adriatic Marinas“ doo iz Tivta je dužan da ovo Rješenje stavi na uvid obrađivaču tehničke dokumentacije kako bi se navedene mjere ispoštovale pri izradi tehničke dokumentacije i iste provjerile u postupku tehničke kontrole projekta i tehničkog pregleda objekta.

Realizovanost mjera zaštite životne sredine iz tačke II ovog Rješenja utvrđuje nadležni organ - Ekološka inspekcija, tokom izgradnje, funkcionisanja projekta i u slučaju akcidenta.

IV – Nosilac projekta, „Adriatic Marinas“ doo iz Tivta, je dužan da, u roku od dvije godine od dana dostavljanja ovog Rješenja pribavi dozvolu ili podnese prijavu početka građenja objekta ili odobrenje ili saglasnost za izvođenje projekta, u smislu člana 25 Zakona o procjeni uticaja na životnu sredinu.

**O b r a z l o ž e nj e**

Nosilac projekta, „Adriatic Marinas“ doo iz Tivta, obratio se Sekretarijatu za uređenje prostora, kao nadležnom organu, zahtjevom, broj 09-322/21-upI-92 od 12.11.2021.godine, za odlučivanje o potrebi izrade elaborata o procjeni uticaja na životnu sredinu za infrastrukturu naselja Porto Montenegro - etapa A, faza I na dijelu urbanističke parcele 2-25, na kat.parceli br.551/17, u zahvatu Izmjena i dopuna Državne studije lokacije „Arsenal“, opština Tivat.

Uz navedeni zahtjev nosilac projekta je dostavio potrebnu dokumentaciju, propisanu članom 11 Zakona o procjeni uticaja na životnu sredinu, a koja je u skladu sa Pravilnikom o bližem sadržaju dokumentacije koja se podnosi uz zahtjev za odlučivanje o potrebi izrade elaborata („Sl. List CG“, br. 19/19).

Odredbom člana 11 Zakona o procjeni uticaja na životnu sredinu propisano je da se odluka o potrebi izrade elaborata donosi na osnovu podnijetog zahtjeva nosioca projekta. Uz zahtjev iz stava 1 ovog člana, podnosi se sljedeća dokumentacija: 1) opis lokacije; 2) opis projekta; 3) opis mogućih značajnih uticaja projekta na životnu sredinu; 4) izvori podataka.

Uvidom u spisak projekata Uredbe o projektima za koje se vrši procjena uticaja na životnu sredinu („Sl.list RCG“, broj 80/05 i „Sl.list CG“, broj 47/13, 53/14 i 37/18), utvrđeno je da se planirani projekat nalazi na Listi II, redni broj 4 – Vodovi za transport, sa ili bez pratećih objekata, tačka (a) – Vodovi za transport gasa, supstanci opasnih po vode, hemikalija, pare ili tople vode, vode za piće, otpadne vode, nafte ili naftnih derivata, ugljendioksida u svrhu geološkog skladištenja, uključujući i potisne stanice, prečnika manjeg ili jednakog 800 mm i dužine koja ne prelazi 40km, za koji se postupak procjene uticaja sprovodi po odluci nadležnog organa.

U skladu sa članom 13 Zakona o procjeni uticaja na životnu, o zahtjevu su pismenim aktom, broj 09-322/21-upI-92/1 od 15.11.2021. godine, obavještene institucije i organizacije, dok je obavještenje objavljeno u dnevnom listu „Pobjeda“, dana 16.11.2021. godine, kao i na veb-sajtu Opštine Tivat www.opstinativat.me. Ostavljen je zakonom propisan rok u kojem su svi zainteresovani mogli imati uvid u predmetnu dokumentaciju i dati svoje mišljenje. U datom roku ovom organu nisu dostavljena mišljenja institucija i organizacija, kao ni građana.

Razmatranjem predmetnog zahtjeva i uvidom u dokumentaciju za odlučivanje o potrebi izrade elaborata o procjeni uticaja na životnu sredinu, Sekretarijat za uređenje prostora je utvrdio da nije potrebna izrada elaborata o procjeni uticaja na životnu sredinu iz sledećih razloga:

* Lokacija na kojoj se planira izvođenje predmetnog projekta nalazi se u opštini Tivat, u kompleksu Porto Montenegro, na dijelu urbanističke parcele 2-25, na kat.parceli br.551/17, u zahvatu Izmjena i dopuna Državne studije lokacije „Arsenal“. Ukupna površina urbanističke parcele je 1325m2 i na njoj je planiran infrastrukturni projekat, koji je projektovan u dvije faze. Predmnet ovog Rješenja je I faza.
* Predmetnim projektom planirana je izgradnja tanka za vodu i pumpne stanice uz tank na nivou -1 i dio nadzemnog objekta - ulaz u pumpnu stanicu. kako bi se zaokružila jedna tehnološka cjelina i obezbjedila mogućnost jednostavnog i lakog pristupa tehnološkoj opremi, svakodnevni pregled i jednostavno servisiranje. Za nesmetan rad sistema kao i za njegovo održavanje projektovani su tehnički otvori u pločama za unos opreme, njeno održavanje i u slučaju potrebe prilaz samom tanku. Prema glavnoj ulici projektovana su rolo vrata za unošenje i iznošenje opreme. Objekat je potpuno termički izolovan i projektovan je sa ravnim krovom. Unutar nadzemnog dela objekta projektovan je otvor u ploči veličine 2,50x3,00m. Prilaz mašinskoj prostoriji ostvaruje se privremenim čeličnim penjalicama sa leđobranom, a predviđena je i zaštitna ograda oko otvora na ploči koja je projektovana tako da bude montažno demontažna. U uglu nadzemnog dijela objekta projektovan je još jedan otvor iznad tanka prečnika 1.0m kako bi se stvorila mogućnost za direktan ulazak u tank, njegovo nadgledanje i čišćenje. Na pločama iznad tanka panirano je postavljanje hidroizolacione membrane sa zaštitnom folijom, razastiranje zemlje u debljini 12-15cm i zasijavanje trave. Rezervoar se puni iz dva cjevovoda: iz potisnog voda DN50 mm iz sistema bunara i iz ulične distributivne mreže preko cevi DN150 mm. U rezervoaru su smještena dva nezavisna hidroforska uređaja: za zalivni sistem (kompaktno pumpno postrojenje sa 2 pumpe radnom i rezervnom tipa HYDRO MULTI-E 3 CRE 20-4 Q = 18l/s, H = 40m) i za protivpožarni sistem (kompaktno pumpno postrojenje sa 4 pumpe 3 radne i 1 rezervna tipa HYDRO MPC -S4 95-4 Q=84 l/s, H=88m). Ukupna površina za ozelenjavanje je 122,41m2.
* Uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, kao i odgovarajuće mjere zaštite utvrđene u tački II dispozitiva ovog Rješenja, ne očekuju se negativni uticaji na segmente životne sredine u toku izvođenja i funkcionisanja predmetnog projekta, kao i u slučaju akcidenta.

Ovim Rješenjem je utvrđeno da se tokom izvođenja projekta pridržava mjera privremenog ograničenja utvrđenog Zakonom o zaštiti od buke u životnoj sredini („Službeni list RCG“, broj 45/06, 01/14, 02/18), odnosno Odlukom o utvrđivanju akustičkih zona na teritoriji Opštine Tivat („Sl.list CG - opštinski propisi", broj 43/17), i da se realizuju sve mjere navedene u Dokumentaciji za odlučivanje o potrebi izrade elaborata o procjeni uticaja na životnu sredinu, broj 09-322/21-upI-92 od 12.11.2021. godine.

 Realizovanost mjera zaštite životne sredine iz tačke II ovog Rješenja utvrđuje nadležni organ – Ekološka inspekcija, te je nosilac projekta obavezan da obavijesti nadležni organ - Ekološku inspekciju, prije početka izvođenja radova na izgradnji predmetnog projekta, kako bi isti, shodno članu 27 Zakona o procjeni uticaja na životnu sredinu, utvrdio da li su realizovane sve mjere iz tačke II ovog Rješenja.

Rješenje da nije potrebna izrada elaborata prestaje da važi ukoliko nosilac projekta, ne pribavi dozvolu ili podnese prijavu početka građenja objekta ili odobrenje ili saglasnost za izvođenje projekta, u roku od dvije godine od dana prijema Rješenja, u smislu člana 25 Zakona o procjeni uticaja na životnu sredinu.

Imajući u vidu navedeno, Sekretarijat za uređenje prostora, a na osnovu sprovedenog postupka odlučivanja o potrebi izrade eleborata i uvida u dostavljenu dokumentaciju, te shodno prednje navedenim odredbama zakona, odlučio je kao u dispozitivu ovog rješenja.

Sekretarijat za uređenje prostora obavijestiće zainteresovane organe, organizacije i zainteresovanu javnost o donijetoj odluci.

**Uputstvo o pravnoj zaštiti:** Protiv ovog Rješenja može se izjaviti žalba Glavnom administratoru Opštine Tivat u roku od 15 dana od dana prijema Rješenja. Žalba se ulaže preko ovog Sekretarijata, uz uplatu administrativne takse u iznosu od 5€ na žiro račun broj 510-9146777-39.

Samostalna savjetnica I v.d. Sekretarka Sekretarijata Biljana Krivokapić, dipl.ing.tehn. Milica Manojlović, dipl.ing.arh.

Samostalni savjetnik I

Igor Mamula. dipl.ing.polj.

DOSTAVITI:

- „Adriatic Marinas” doo, Obala bb, Tivat (x2)

- Ekološka inspekcija, Ul. oktobarske revolucije br.130, Podgorica

 - arhiv